[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000001", "text": "Gwneud addysgu yn yr ystafell ddosbarth yn rhyngweithiol gyda thechnoleg"}, {"text_idx": "#000002", "text": "Yn y blogbost hwn byddwn yn edrych ar sut y gellir defnyddio technoleg i roi cyfle i fyfyrwyr roi adborth ar feddyliau a syniadau neu weithio\u2019n rhithiol mewn grwpiau cydamserol. O ystyried bod myfyrwyr yn cael eu hannog i wynebu i\u2019r un cyfeiriad mewn ystafelloedd addysgu, bydd gwaith grw\u0302p yn her benodol mewn ystafelloedd addysgu."}, {"text_idx": "#000003", "text": "Rydym yn argymell eich bod yn annog myfyrwyr i ddod a\u0302\u2019u dyfeisiau eu hunain. Bydd hyn yn rhoi mwy o opsiynau i chi adeiladu\u2019r drafodaeth grw\u0302p honno. Os nad oes gan eich myfyrwyr fynediad at ddyfais, yna cyfeiriwch nhw at gg@aber.ac.uk. Os ydych chi am i fyfyrwyr ddefnyddio eu dyfeisiau eu hunain, rhowch wybod iddyn nhw ymlaen llaw."}, {"text_idx": "#000004", "text": "Defnyddiwch Vevox i fyfyrwyr gyflwyno crynodeb o\u2019u trafodaethau"}, {"text_idx": "#000005", "text": "Offer pleidleisio yw Vevox. Dyma rai gweithgareddau dysgu y gallech eu hystyried, neu gallwch ddyfeisio rhai eich hun:"}, {"text_idx": "#000006", "text": "Meddwl a rhannu unigol \u2013 Rhowch dasg taflu syniadau neu ddatrys problemau fer i fyfyrwyr, gofynnwch iddyn nhw feddwl am funud neu ddwy ac yna defnyddio Vevox i rannu eu syniadau. Mae hyn yn gweithio\u2019n dda yn yr ystafell ddosbarth, ar-lein, neu mewn amgylchedd HyFlex.Pwynt aneglur neu bwyntiau cofio allweddol \u2013 Ar ddiwedd y ddarlith, gofynnwch i\u2019r myfyrwyr bostio naill ai eu pwynt mwyaf aneglur neu eu pwyntiau cofio allweddol o\u2019r ddarlith. Os ydych chi\u2019n defnyddio pwyntiau cofio allweddol, mae hyn nid yn unig yn rhoi gwybodaeth ddefnyddiol i chi am ba mor dda roedden nhw\u2019n deall y cynnwys, ond hefyd yn atgyfnerthu dysgu\u2019r myfyrwyr trwy ymarfer adalw. Da i athrawon a myfyrwyr!Trafodaeth grw\u0302p ac adborth \u2013 Os ydych chi\u2019n defnyddio grwpiau o chwech lle mae myfyrwyr yn llwyddo i drafod cwestiwn wrth wynebu ymlaen (ie, rydyn ni\u2019n gwybod bod hyn yn her!), gallwch ofyn i bob grw\u0302p gyflwyno eu prif negeseuon trwy Vevox i\u2019r dosbarth cyfan eu gweld. Mae hyn yn caniata\u0301u ichi gyfuno\u2019r dysgu gan bob grw\u0302p yn ystod yr amser yn y dosbarth.Gwirio dealltwriaeth cyn ac ar o\u0302l addysgu \u2013 Mae myfyrwyr yn dysgu orau os gallant gysylltu gwybodaeth newydd a\u0302 gwybodaeth flaenorol. Gofynnwch gwestiynau i\u2019r myfyrwyr ar ddechrau\u2019r ddarlith i ysgogi\u2019r wybodaeth honno, ac yna gofynnwch gwestiynau ar y diwedd i\u2019w hatgyfnerthu. Gall hyn helpu myfyrwyr i gydnabod cymaint y maent wedi\u2019i ddysgu o\u2019r ddarlith ac atgyfnerthu eu dysgu ar yr un pryd."}, {"text_idx": "#000008", "text": "Fel arweinydd ein rhaglen TUAAU, rwy\u2019n cadw llygad allan am adnoddau i helpu staff i addysgu\u2019n effeithiol. Mae\u2019r rhain yn cynnwys gweminarau, podlediadau, pecynnau cymorth ar-lein, cyhoeddiadau a mwy. Mae\u2019r pynciau\u2019n cynnwys dysgu gweithredol, addysgu ar-lein/cyfunol, hygyrchedd/cynhwysiant, a dylunio dysgu effeithiol yn seiliedig ar wyddoniaeth wybyddol. Rwyf wedi rhestru isod eitemau y sylwais arnynt yn ystod yr wythnos ddiwethaf. Er mwyn eglurder, ein polisi yw dangos y teitlau a\u2019r disgrifiadau yn yr iaith y cyflwynir yr adnoddau ynddi."}, {"text_idx": "#000010", "text": "Ewch i\u2019r dudalen archebu Hyfforddiant Staff i weld pa hyfforddiant a gynigir gan yr Uned Datblygu Dysgu ac Addysgu a staff eraill Prifysgol Aberystwyth. Gobeithio y bydd y crynodeb wythnosol hwn o adnoddau yn ddefnyddiol ichi. Os oes gennych unrhyw gwestiynau neu awgrymiadau, cysylltwch a\u0302\u2019n ti\u0302m ar lteu@aber.ac.uk. Efallai hefyd yr hoffech ddilyn fy nghyfrif Twitter, Mary Jacob L&T."}, {"text_idx": "#000011", "text": "Gweminar Vevox: \u2018Co-creating expectations with Vevox\u2019"}, {"text_idx": "#000012", "text": "Fel rhan o\u2019n tanysgrifiad sefydliadol i Vevox, mae modd i ni fynychu gweminarau a gynhelir gan Vevox. Am 2yp ddydd Iau 30 Medi bydd Vevox yn cynnal gweminar o\u2019r enw \u2018Co-creating expectations with Vevox\u2019. Bydd y weminar yn cael ei redeg gan Tom Langston, sy\u2019n arbenigwr Dysgu ac Addysgu Digidol ym Mhrifysgol Portsmouth."}, {"text_idx": "#000013", "text": "Bydd y weminar yn cynnig syniadau ynghylch sut y gellir defnyddio pleidleisio (digidol ac \u201canalog\u201d) i ennyn cyfranogiad myfyrwyr, cyngor ymarferol yngly\u0302n a\u0302 strwythur trafodaethau, a defnyddio\u2019r swyddogaeth Holi ac Ateb fel bod modd i fyfyrwyr rannu\u2019r hyn y maent wedi\u2019i ddysgu a gofyn cwestiynau."}, {"text_idx": "#000014", "text": "Cofrestrwch ar gyfer y weminar hon ar-lein."}, {"text_idx": "#000016", "text": "Os hoffech gael rhagor o wybodaeth am Vevox, gweler ein tudalennau gwe ar Offer Pleidleisio."}, {"text_idx": "#000018", "text": "Yn ystod y gwanwyn eleni, cynhaliodd Prifysgol Aberystwyth arolwg cenedlaethol Jisc i ddeall profiadau digidol myfyrwyr. Cawsom ymateb gan dros 1,000 o fyfyrwyr, yn dweud wrthym am eu hagweddau tuag at dechnoleg mewn dysgu ac addysgu a\u2019u profiadau o\u2019r dechnoleg honno. Dyma rai o ganfyddiadau allweddol yr arolwg hwn."}, {"text_idx": "#000019", "text": "Mae\u2019r data yn ymwneud a\u0302 chanran y myfyrwyr a oedd yn cytuno a\u0302\u2019r datganiadau a nodwyd.Dangosir hefyd y cymariaethau meincnodi.Mae pump o\u2019r wyth ystadegyn allweddol yn uwch ar gyfer Prifysgol Aberystwyth nag ar gyfer sefydliadau eraill yn y DU a Chymru.Mae\u2019r tueddiadau cyffredinol yr un fath ag ar gyfer sefydliadau eraill yn y DU a Chymru (mae\u2019r meysydd lle cafodd PA ganlyniadau is yn rhai isel yn genedlaethol)."}, {"text_idx": "#000020", "text": "Chi a\u2019ch sefyllfa ddysgu ar hyn o bryd"}, {"text_idx": "#000021", "text": "Dywedodd 17% o\u2019r rhai a ymatebodd eu bod wedi defnyddio o leiaf un math o dechnoleg gynorthwyol.Dywedodd 13% o\u2019r myfyrwyr hyn ein bod wedi cynnig cefnogaeth iddynt ddefnyddio technolegau cynorthwyol."}, {"text_idx": "#000022", "text": "Llwyfannau a gwasanaethau digidol yn eich sefydliad"}, {"text_idx": "#000023", "text": "Gwella ansawdd dysgu ar-lein a dysgu digidol"}, {"text_idx": "#000024", "text": "Gofynnwyd i\u2019r myfyrwyr pa un peth y dylem ei wneud i wella ansawdd y dysgu ar-lein a\u2019r dysgu digidol. Cwestiwn testun rhydd oedd hwn, ac aethom ati i\u2019w ddadansoddi er mwyn canfod thema\u0302u. Dyma rai o\u2019r thema\u0302u cyffredin:"}, {"text_idx": "#000025", "text": "Crybwyllodd 42% welliannau i gynllun a threfn y dysgu ar-leinCrybwyllodd 14% ddysgu ar-lein mwy difyr a rhyngweithiolCrybwyllodd 12% fwy o ymwneud a\u0302 myfyrwyr eraillCrybwyllodd 11% fwy o sesiynau dysgu bywCrybwyllodd 10% well darpariaeth ddigidolCrybwyllodd 9% fwy o ymwneud a\u0302\u2019r darlithwyrCrybwyllodd 6% gynyddu sgiliau a gallu digidol"}, {"text_idx": "#000026", "text": "Agweddau cadarnhaol ar ddysgu ar-lein"}, {"text_idx": "#000027", "text": "Gofynnwyd i\u2019r myfyrwyr pa agwedd ar ddysgu ar-lein fu fwyaf cadarnhaol iddynt hwy \u2013 os oedd yna agwedd gadarnhaol. Cwestiwn testun rhydd oedd hwn, ac aethom ati i\u2019w ddadansoddi er mwyn canfod thema\u0302u. Dyma rai o\u2019r thema\u0302u cyffredin:"}, {"text_idx": "#000028", "text": "Crybwyllodd 54% hyblygrwyddCrybwyllodd 27% fynediad i ddeunyddiau ac adnoddauCrybwyllodd 12% gyswllt a\u0302\u2019r darlithwyrCrybwyllodd 10% fuddiannau o ran lles ac anableddauCrybwyllodd 7% ddysgu difyr a rhyngweithiolCrybwyllodd 7% dechnoleg ddigidolCrybwyllodd 6% gyswllt a\u0302\u2019r myfyrwyr eraill"}, {"text_idx": "#000029", "text": "Agweddau negyddol ar ddysgu ar-lein"}, {"text_idx": "#000030", "text": "Gofynnwyd i\u2019r myfyrwyr pa agwedd ar ddysgu ar-lein fu fwyaf negyddol iddynt hwy \u2013 os oedd yna agwedd negyddol. Cwestiwn testun rhydd oedd hwn, ac aethom ati i\u2019w ddadansoddi er mwyn canfod thema\u0302u. Dyma rai o\u2019r thema\u0302u cyffredin:"}, {"text_idx": "#000031", "text": "Crybwyllodd 45% ddiffyg ysgogiad neu ymwneudCrybwyllodd 23% gynllun a threfn y dysgu ar-leinCrybwyllodd 21% ddiffyg ymwneud cymdeithasolCrybwyllodd 14% faterion llesCrybwyllodd 14% broblemau a\u0302 systemau TGCrybwyllodd 9% ddiffyg cyswllt a\u0302 staffCrybwyllodd 6% ddiffyg sgiliau ymarferol"}, {"text_idx": "#000032", "text": "Ansawdd cyffredinol y dysgu ar-lein a\u2019r dysgu digidol ar y cwrs"}, {"text_idx": "#000033", "text": "Dywedodd 69% ein bod yn dda neu\u2019n well na hynny"}, {"text_idx": "#000034", "text": "Cefnogaeth ac arweiniad i ddatblygu sgiliau digidol"}, {"text_idx": "#000035", "text": "I ble y mae myfyrwyr yn mynd i gael cymorth?"}, {"text_idx": "#000036", "text": "Gofynnwyd i\u2019r myfyrwyr pa un peth y dylem ei wneud i\u2019ch helpu i ddysgu\u2019n effeithiol ar-lein. Cwestiwn testun rhydd oedd hwn, ac aethom ati i\u2019w ddadansoddi er mwyn canfod thema\u0302u. Dyma rai o\u2019r thema\u0302u cyffredin:"}, {"text_idx": "#000037", "text": "Crybwyllodd 35% welliannau i gynllun a threfn y dysgu ar-leinCrybwyllodd 14% well mynediad i\u2019r darlithwyrCrybwyllodd 14% ddysgu ar-lein mwy difyr a rhyngweithiolCrybwyllodd 13% fwy o hyfforddiant a chymorth gyda sgiliau a thechnoleg ddigidolCrybwyllodd 8% fwy o gymorth gyda materion llesCrybwyllodd 8% well mynediad i adnoddau a deunyddiauCrybwyllodd 6% well darpariaeth ddigidol"}, {"text_idx": "#000038", "text": "Beth oedd barn y myfyrwyr am y gefnogaeth a gawsant i ddysgu ar-lein?"}, {"text_idx": "#000039", "text": "Dywedodd 58% ein bod yn dda neu\u2019n well na hynny"}, {"text_idx": "#000042", "text": "Yn sgil gweithgaredd profi defnyddioldeb y prosiect Llysgenhadon Dysgu, cefais fy annog i ysgrifennu fy mlog am rwyddineb a hygyrchedd dod o hyd i wybodaeth benodol a drafodir mewn darlithoedd a seminarau yn seiliedig ar gynllun cronolegol a labeli eu ffeiliau. Ar o\u0302l gwneud fy ffordd trwy ddau fodiwl enghreifftiol nad oeddwn i wedi eu gweld o\u2019r blaen ac un arall o fodiwl a ddilynais yn yr 2il flwyddyn, sylwais mai\u2019r cynlluniau modiwl mwyaf hygyrch a hawdd llywio drwyddynt oedd y rhai lle\u2019r oedd y wybodaeth a\u2019r deunyddiau ar gyfer darlithoedd a seminarau wedi eu labelu yn o\u0302l wythnos a theitl y pwnc, yn hytrach na dim ond yn o\u0302l rhif y seminar benodol honno; h.y. \u2018Seminar: Wythnos 2 \u2013 Dysgu am Benodoldeb \u2018>\u2019 Seminar 2 \u2018. Roedd labelu\u2019r ffeiliau fel hyn yn golygu bod dod o hyd i\u2019r wybodaeth a gyflwynwyd yn y seminarau a\u2019r darlithoedd penodol hynny yn broses fwy syml a chyflym na gorfod chwilio drwy amryfal gyflwyniadau PowerPoint seminarau er mwyn dod o hyd i wybodaeth benodol."}, {"text_idx": "#000043", "text": "Yn ogystal, y ffolder fwyaf amlwg ar gyfer cadw recordiadau Panopto y ddarlith a\u2019r seminar a\u2019r sleidiau PowerPoint cysylltiedig fyddai \u2018Deunyddiau Dysgu\u2019 yn fy marn i. Byddai\u2019n lle da hefyd i\u2019r deunyddiau ychwanegol fel Rhestr Ddarllen Aspire, gweithdai, sesiynau tiwtorial, ac amserlen gyffredinol y modiwl hwnnw. Byddwn yn argymell, fodd bynnag, os oes nifer fawr o ffeiliau ar gyfer seminarau a darlithoedd h.y. mwy na thair ffeil yr wythnos, eu bod yn cael eu rhoi mewn ffolder ar waha\u0302n o dan y teitl \u2018Darlithoedd/ Seminarau\u2019 yn y golofn ffolderi ar y chwith, ynghyd a\u0302 chopi o\u2019r Rhestr Ddarllen Aspire."}, {"text_idx": "#000047", "text": "Ysgrifennwyd gan Angela Connor, Seicoleg"}, {"text_idx": "#000048", "text": "Fe wn y gallai swnio\u2019n rhyfedd i holi a yw eich modiwlau Blackboard yn siarad iaith eich myfyrwyr. Gallaf eich clywed yn dweud \u201cWrth gwrs eu bod nhw\u201d. Yn amlwg, rydych chi\u2019n llwytho deunyddiau i fyny yn Gymraeg a Saesneg. Ond nid am hynny rwy\u2019n so\u0302n. I sicrhau bod Blackboard yn hygyrch i gynifer o fyfyrwyr a\u0302 phosib mae angen i ni roi ein hunain yn eu hesgidiau hwy am ychydig ac edrych ar y dyluniad a\u2019r cynnwys yn wrthrychol i weld a yw\u2019r deunyddiau wedi\u2019u gosod yn y ffordd orau i garfan benodol er mwyn iddyn nhw allu deall eich modiwlau\u2019n rhwydd."}, {"text_idx": "#000049", "text": "Dywedir yn aml mewn addysg os byddwch yn addasu eich cyflwyno i\u2019r rheini sydd ag anghenion ychwanegol, byddwch yn ei gwneud yn haws i bawb. Efallai y gellid cymhwyso\u2019r ethos hon yn nhermau Blackboard, gan roi\u2019r holl fyfyrwyr mewn sefyllfa i gyflawni eu potensial llawn gyda chyn lleied o straen a\u0302 phosibl."}, {"text_idx": "#000050", "text": "Heb os, mae rhai elfennau mewn modiwl Blackboard yn galw am ffurfioldeb a phroffesiynoldeb, fel Arfer Academaidd Annerbyniol, a llawlyfr y modiwl. Mae\u2019r llawlyfr yn gweithredu bron fel cytundeb contract rhwng cydlynydd y modiwl a\u2019r myfyriwr, a\u2019r ffordd arall, gan ei fod yn amlinellu\u2019n glir yr hyn y bydd y modiwl yn ei gyflwyno a\u2019r hyn sy\u2019n ddisgwyliedig gan y myfyrwyr yn eu tro. Ond trwy osgoi jargon addysgol lle bo modd, neu ei gyflwyno\u2019n raddol, gallwch helpu i godi hyder eich myfyrwyr a\u2019u gwneud yn gyfarwydd a\u0302\u2019r termau hyn. Er enghraifft, faint o fyfyrwyr oedd wir yn deall y termau \u201ccydamserol\u201d ac \u201canghydamserol\u201d a hyrddiwyd i mewn yn sydyn i fyd addysg y llynedd? A phan oedden nhw\u2019n ddealledig, a oedden nhw\u2019n cael eu drysu gyda rywbeth arall tebyg o dro i dro? Fe wn i mi gael fy nal unwaith neu ddwy."}, {"text_idx": "#000053", "text": "Mae\u2019r holl wybodaeth fyddwch chi ei hangen ar dudalennau gwe\u2019r Uned Datblygu Dysgu ac Addysgu. Yn ddiweddar rydym ni wedi gweithio\u2019n ddwys gyda chydweithwyr academaidd i ddatblygu datrysiadau i bandemig Covid 19. Bydd ein tudalennau gwe Cefnogi eich Addysgu yn eich helpu gydag amrywiol ddatrysiadau addysgu."}, {"text_idx": "#000054", "text": "Rydym ni\u2019n ysgrifennu blog gyda\u2019r newyddion diweddaraf, manylion am ddigwyddiadau a sesiynau hyfforddi, ac adnoddau."}, {"text_idx": "#000055", "text": "Os bydd angen i chi gysylltu a\u0302 ni gallwch wneud hynny ar un o ddau gyfeiriad ebost:"}, {"text_idx": "#000056", "text": "udda@aber.ac.uk (am gwestiynau addysgegol a chynllunio, neu i drefnu ymgynghoriad) neu"}, {"text_idx": "#000057", "text": "eddysgu@aber.ac.uk (am ymholiadau technegol ynghylch ein harlwy e-ddysgu a restrir isod)"}, {"text_idx": "#000059", "text": "Wrth inni symud tuag at ddysgu wyneb yn wyneb eto, hoffem atgoffa\u2019r staff nad ydynt ar eu pen eu hunain o ran ailaddasu i ddysgu wyneb yn wyneb, a allai newid eto o ran maint y grwpiau, y dulliau o ddarparu\u2019r dysgu, cadw pellter, a masgiau. Bydd yr eitem hon ar ein blog yn trafod yr offer arferol yn yr ystafelloedd dysgu a sut i ymdrin a\u0302 disgwyliadau myfyrwyr, yn ogystal a\u0302 chyfeirio\u2019r staff tuag at adnoddau perthnasol ar gyfer yr agweddau hynny."}, {"text_idx": "#000060", "text": "Offer Arferol yr Ystafelloedd Dysgu"}, {"text_idx": "#000061", "text": "Mae\u2019r Gwasanaethau Gwybodaeth wedi datblygu canllawiau ar ddefnyddio\u2019r offer dysgu arferol yn yr ystafelloedd dysgu canolog. Gallwch wylio rhestr o fideos sy\u2019n arddangos yr offer yn yr ystafelloedd dysgu."}, {"text_idx": "#000062", "text": "Mae\u2019n bosibl y bydd trefn fanylach o ran hylendid a phrotocolau Iechyd a Diogelwch yn dal i fod ar waith ym mis Medi, felly sicrhewch fod gennych y wybodaeth ddiweddaraf yn eu cylch, gan gynnwys systemau unffordd mewn adeiladau, amseroedd cyrraedd/gadael graddol ar gyfer staff a myfyrwyr, gorsafoedd glanhau, a chynlluniau eistedd."}, {"text_idx": "#000063", "text": "Mae arnom eisiau atgoffa\u2019r staff hefyd o bolisi recordio darlithoedd y Brifysgol \u2013 fe allai dychwelyd at ddysgu wyneb yn wyneb olygu dychwelyd at recordio darlithoedd byw. Bydd nifer o fanteision i wneud recordiadau o ddarlithoedd wrth i ni fynd no\u0302l i ddysgu wyneb yn wyneb. Os bydd myfyrwyr yn methu bod yn bresennol mewn darlith oherwydd salwch gallant ddal i fyny a\u0302\u2019r gwaith yn haws. Ac os yw myfyrwyr yn gwybod bod recordiadau o ddarlithoedd ar gael, gallant osgoi dod i ganol pobl os nad ydynt yn teimlo\u2019n hwylus. Mae\u2019r cwbl hyn yn ein cynorthwyo a\u0302\u2019r gwaith o warchod iechyd a lles pawb ledled y Brifysgol. Os ydych yn ansicr o gwbl, edrychwch eto ar ein rhestr o fideos ar Panopto."}, {"text_idx": "#000064", "text": "Efallai nad yw eich adran mewn ystafell ddysgu ganolog, a bod offer gwahanol i\u2019r offer canolog arferol ar gael. Gwnewch yn siw\u0302r eich bod yn ymwybodol o\u2019r asesiadau risg perthnasol ar gyfer eich mannau dysgu a gwiriwch sut orau i\u2019w rhoi ar waith gyda\u2019r person priodol yn eich adran."}, {"text_idx": "#000066", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000067", "text": "Subscribe to Blog via Email"}, {"text_idx": "#000068", "text": "Enter your email address to subscribe to this blog and receive notifications of new posts by email."}]